സുബ്രഹ്മണ്യ അഷ്ടകമ് കരാവലംബ സ്തോത്രമ്

ഹേ സ്വാമിനാഥ കരുണാകര ദീനബംധോ,
ശ്രീപാര്വതീശമുഖപംകജ പദ്മബംധോ |
ശ്രീശാദിദേവഗണപൂജിതപാദപദ്മ,
വല്ലീസനാഥ മമ ദേഹി കരാവലംബമ് || 1 ||

ദേവാദിദേവനുത ദേവഗണാധിനാഥ,
ദേവേംദ്രവംദ്യ മൃദുപംകജമംജുപാദ |
ദേവര്ഷിനാരദമുനീംദ്രസുഗീതകീര്തേ,
വല്ലീസനാഥ മമ ദേഹി കരാവലംബമ് || 2 ||

നിത്യാന്നദാന നിരതാഖില രോഗഹാരിന്,
തസ്മാത്പ്രദാന പരിപൂരിതഭക്തകാമ |
ശൃത്യാഗമപ്രണവവാച്യനിജസ്വരൂപ,
വല്ലീസനാഥ മമ ദേഹി കരാവലംബമ് || 3 ||

ക്രൗംചാസുരേംദ്ര പരിഖംഡന ശക്തിശൂല,
പാശാദിശസ്ത്രപരിമംഡിതദിവ്യപാണേ |
ശ്രീകുംഡലീശ ധൃതതുംഡ ശിഖീംദ്രവാഹ,
വല്ലീസനാഥ മമ ദേഹി കരാവലംബമ് || 4 ||

ദേവാദിദേവ രഥമംഡല മധ്യ വേദ്യ,
ദേവേംദ്ര പീഠനഗരം ദൃഢചാപഹസ്തമ് |
ശൂരം നിഹത്യ സുരകോടിഭിരീഡ്യമാന,
വല്ലീസനാഥ മമ ദേഹി കരാവലംബമ് || 5 ||

ഹാരാദിരത്നമണിയുക്തകിരീടഹാര,
കേയൂരകുംഡലലസത്കവചാഭിരാമ |
ഹേ വീര താരക ജയാമരബൃംദവംദ്യ,
വല്ലീസനാഥ മമ ദേഹി കരാവലംബമ് || 6 ||

പംചാക്ഷരാദിമനുമന്ത്രിത ഗാങ്ഗതോയൈഃ,
പംചാമൃതൈഃ പ്രമുദിതേംദ്രമുഖൈര്മുനീംദ്രൈഃ |
പട്ടാഭിഷിക്ത ഹരിയുക്ത പരാസനാഥ,
വല്ലീസനാഥ മമ ദേഹി കരാവലംബമ് || 7 ||

ശ്രീകാര്തികേയ കരുണാമൃതപൂര്ണദൃഷ്ട്യാ,
കാമാദിരോഗകലുഷീകൃതദുഷ്ടചിത്തമ് |
ഭക്ത്വാ തു മാമവകളാധര കാംതികാന്ത്യാ,
വല്ലീസനാഥ മമ ദേഹി കരാവലംബമ് || 8 ||

സുബ്രഹ്മണ്യ കരാവലംബം പുണ്യം യേ പഠന്തി ദ്വിജോത്തമാഃ |
തേ സര്വേ മുക്തി മായാന്തി സുബ്രഹ്മണ്യ പ്രസാദതഃ |
സുബ്രഹ്മണ്യ കരാവലംബമിദം പ്രാതരുത്ഥായ യഃ പഠേത് |
കോടിജന്മകൃതം പാപം തത്‍ക്ഷണാദേവ നശ്യതി ||

Web Url: http://www.vignanam.org/veda/subrahmanya-ashtakam-karavalamba-stotram-malayalam.html